TOP\_PLUSZ-3.1.1-21-KO1-2022-00001

7. melléklet

**Útmutató**

**a foglalkoztató részére a nettó létszámnövekedés megállapításához**

A támogatásban érintett munkavállaló foglalkoztatásának a munkáltatói kérelem benyújtását megelőzően a vállalkozás 12 havi átlagos statisztikai létszámához[[1]](#footnote-1) viszonyítva - a szóban forgó időszakban megszüntetett álláshelyeket levonva[[2]](#footnote-2), valamint a teljes munkaidőben alkalmazott személyek, a részmunkaidősök és az idénymunkások számát az éves munkaerőegység törtrészeként számolva - a munkavállalói létszám nettó növekedését[[3]](#footnote-3) kell eredményeznie.

1. Meg kell állapítani a foglalkoztató statisztikai állományi létszámát[[4]](#footnote-4)1 a kérelem benyújtása napján. (A teljes munkaidőben alkalmazott személyek, a részmunkaidősök és az idénymunkások számát az éves munkaerőegység törtrészeként számolva.)
2. Meg kell állapítani a foglalkoztató 12 havi átlagos statisztikai állományi létszámát a kérelem benyújtását megelőző 12 teljes lezárt naptári hónap alapulvételével.
3. Meg kell vizsgálni, hogy a 12 havi átlagos statisztikai állományi létszám nagyobb-e, mint a kérelem benyújtásának időpontjában meglévő statisztikai állományi létszám.
4. Amennyiben igen, vagyis a kérelem benyújtásakor meglévő statisztikai állományi létszám kisebb, mint a megelőző 12 havi átlagos statisztikai állományi létszám, akkor meg kell határozni azon alkalmazottak havi átlagos statisztikai állományi létszámát a kérelem benyújtását megelőző 12 hónapra vonatkozóan, akiknek a munkaviszonya – jogszabályban meghatározott – preferált módon szűnt meg.
5. A preferált módon megszűnt havi statisztikai állományi létszámokból szintén számolni kell 12 havi átlagos statisztikai állományi létszámot.
6. A tényleges 12 havi statisztikai állományi létszámból le kell vonni a preferált módon megszűnt jogviszonyokból számított átlagos statisztikai állományi létszámot. (A 2. pontban kiszámított létszámból le kell vonni az 5. pontban kiszámított létszámot.) Az így kapott létszámot meghaladó létszámfelvétel eredményez nettó létszámnövekedést.
7. Preferált megszűnési módok:

* munkavállaló részéről történő megszüntetés,
* munkaképtelenné válás,
* öregségi nyugdíjazás,
* önkéntes munkaidő csökkentés,
* kötelezettségszegés miatti jogszerű elbocsátás,
* a foglalkoztató a munka törvénykönyvéről szóló 2012. évi I. törvény (Mt). 78. § (1) bekezdés szerinti azonnali hatályú felmondása.

Nem preferált megszüntetési módnak kell tekinteni:

* a felek közös megegyezését, illetve
* az Mt. 79. § (1) bekezdés b) pontja szerinti azonnali hatályú felmondását
* munkáltató működési okból történő felmondását.

Mindazok az Mt. hatálya alá tartozó munkaviszony megszűnési, megszüntetési esetek, amelyek nem tartoznak a nem preferált megszüntetési esetek közé, preferált megszűnési módnak tekinthető. Ilyen megszüntetési esetek pl.

* az Mt. 79. § (1) bekezdés a) pontja szerinti azonnali hatályú felmondás, illetve
* a munkavállalónak a munkaviszonnyal kapcsolatos magatartásával, képességeivel összefüggő okból a foglalkoztató által közölt felmondás.

**Figyelem!****A támogatás iránti kérelem benyújtását megelőző 12 hónapban munkavállaló munkaviszonyának működési körben felmerült okból felmondással történő megszüntetése a támogathatóságot kizárja!**

1. **Statisztikai állományi létszám**: a Központi Statisztikai Hivatal a 3/2010. (IV. 2.) KSH közleményhez tartozó Útmutató a munkaügy-statisztikai adatszolgáltatáshoz című dokumentum alapján [↑](#footnote-ref-1)
2. Preferált módon történő megszüntetés: figyelmen kívül kell hagyni azon álláshelyek megüresedését, amely önkéntes kilépés, a munkaképesség megváltozása, öregségi nyugdíjazás, önkéntes munkaidő-csökkentés vagy kötelességszegés miatti jogszerű elbocsátás miatt történik. Ez a szabály nem alkalmazható az álláshely létszámleépítés következtében történt megüresedése esetén. [↑](#footnote-ref-2)
3. A nettó létszámnövekedés a hátrányos helyzetű, illetve a megváltozott munkaképességű munkavállaló foglalkoztatását elősegítő támogatás esetében a 651/2014/EU bizottsági rendelet 32. cikk 3) bekezdése, illetve a 33. cikk 3) bekezdése szerinti növekedés [↑](#footnote-ref-3)
4. [↑](#footnote-ref-4)